Coronavirus: Jinsi amri ya kutotoka nje inavyotekelezwa na mataifa tofauti duniani kuzuia virusi vya corona\nMtindi wa raia kutembea na mbwa wao wakati wa usiku umepigwa marafuku kwa mda

Tunatupia jicho baadhi ya hatua ambazo si za kawaida zilizochukuliwa na mataifa mbalimbali kukabiliana na Covid-19. 

1) Panama

Nchi ya Amerika ya Kati, ambayo imethibtisha karibia visa 1,000 vya ugonjwa wa Corona, imetangaza sheria kali za karantini ambayo ni kutenganisha watu kwa jinsia zao katika juhudi za kudhibiti usambaaji wa coronavirus. 

Kuanzia Jumatano, wanaume na wanawake wataruhusiwa kutoka nje kwa saa mbili pekee kwa nyakati na siku tofauti. 

Hakuna atakayeruhusiwa kutoka nje siku ya Jumapili. 

"Karantini kama hii bila shaka si kwa ajili nyengine yoyote zaidi ya kulinda maisha yako," waziri wa usalama Juan Pino amesema katika mkutano na wanahabari. 

2) Colombia

Katika baadhi ya miji Colombia, watu wanaruhusiwa kwenda nje kwa kuzingatia nambari ya mwisho ya kitambulisho cha taifa. 

Kwa mfano, watu wa Barrancabermeja ambao nambari yao ya mwisho ya kitambulisho inaishia na 0, 7 ama 4 wanaruhusiwa kutoka nje Jumatatu, huku wale ambao nambari yao ya kitambulisho inaishia na 1, 8 au 5 wakiruhusiwa kutoka nje siku ya Jumanne. 

Nchi jirani ya Bolivia ina sheria kama hizo. 

3) Serbia

Wakati fulani, serikali ya Serbia ilianzisha  "saa ya kutembea na mbwa" kuanzia 20:00 hadi 21:00 kwa wale walio maeneo ambayo hawaruhusiwi kutoka nje. 

Lakini kwasasa hilo pia limeondolewa, na kusababaisha wamiliki wa mbwa kuanza kupinga hatua hiyo kwasababu mbwa wanapiga kelele kwa muda mrefu. 

Daktari mmoja wa wanyama amesema kuondoa ruhusa ya wanyama kutembea jioni kunaweza kufanya wanyama hao kuwa na tatizo hasa la njia ya mkojo na kuharibu mazingira ya watu majumbani. 

4) Belarus

Mpango wa kutokaribiana huenda ndio sheria ya sasa lakini sio nchini Belarus

Rais wa Belarus Alexander Lukashenko amekuwa akishangaza wengi kuhusu namna anavyoshughulikia mlipuko wa coronavirus.

Alichukulia mzaha pendekezo la kwamba nchi hiyo ijaribu kutosambaza virusi vya Corona kwasababu kulingana na yeye hakuna vile virusi hivyo vinaweza kusambaa...\n\ntl;dr:
Nchi zote duniani zitachukua hatua ambazo hazijawahi kuchukuliwa kabla ya kuzuia kuenea kwa virusi vya corona, kuanzia hatua kali kabisa, za wastani hadi zile za kawaida